description: Вокалистът на гостуващите в София ирландци Girls Names за европейските идеи и политическите разочарования

title: Проевропейска мечта

maintext:
Илюстрация Увеличаване Автор: Sarah Doyle Смаляванеа>
Ако срещнете Кал Къли случайно, той няма да започне да ви говори за песните си, за турнетата из Европа или че новият проект на постпънк групата му Girls Names е номиниран за най-добър северноирландски албум. "Никога не бих казал на непознат, че съм музикант. От една страна, не искам да се обяснявам, от друга – не бих принизил музиката до просто част от някакъв неангажиращ разговор", казва Кал Къли в навечерието на новото европейско турне на Girls Names. На път е към скандинавската му част, а групата ще свири в София на 7 октомври.
Те ще свирят песни най-вече от третия им албум – Arms Around a Vision, получил позитивни ревюта от медии като Under The Radar, NME, Vice, DIY Magazine. Макар и записан във ферма в родната им страна, той е посветен на чувството, че извън Великобритания, някъде в сърцето на Европа, се крие един по-добър, по-артистичен и по-свободен начин на живот. Посочват като вдъхновения берлинските периоди на Дейвид Боуи и Einstürzende Neubauten, италианския футуризъм, руския конструктивизъм, европейската история и чувството, че си повече европеец, отколкото принадлежащ на отделна нация. През последните години град като Париж се среща по-често в турнетата им, отколкото Белфаст. Разбираемо, те са разочаровани от политическите събития във Великобритания.
"Brexit крие опасността да плащаме за визи и допълнителни такси, което ако се случи, ще бъде фатално за концертната дейност на група от нашия калибър. В момента топката е в Европейския съюз, а Британия въобще не изглежда толкова Велика. Бъдещето не е розово и поради факта, че през следващите десет години северноирландският парламент все повече ще орязва финансирането на културния сектор", казва Къли, също така основен композитор на групата. Една от песните в новия им албум – A Hunger Artist, е посветена на странното усещане трудно да се издържаш от творчеството си, дори и да си сравнително реализиран в областта си, и същевременно да изглеждаш успешен за пред обществото и задаващите едни и същи въпроси журналисти.
"Ако има нещо, което ни се искаше да знаем от началото, е, че всички в музикалната индустрия могат да правят пари освен самите изпълнители – те обират трохите." Извън музиката той се занимава с различни професии. През последните месеци – с градинарство и озеленяване. "Доста физическа работа, което може да е уморяващо за тялото, но действа добре на ума."
Фронтменът е роден в контролиран от частите на ИРА малък град до границата с Ирландия. Въоръжените хора, сегрегацията между католици и протестанти и силно религиозното образование формират едно по-скоро нетипично детство.
"Музиката се превърна в единственото разсейване от ежедневния ритъм. Изкуството въобще не беше приоритет на консервативното момчешко католическо училище, в което бях записан. Всяка проява на индивидуално мислене беше заклеймявана. Когато бях на 18, преминах през преподавателско обучение и в първия възможен момент заминах за Белфаст. Знаех, че някъде там се крие един различен свят и исках да го открия. Музиката беше начинът това да се случи."


description: Превозвачите вече поръчват по-икономични модели

title: Авиокомпаниите може да използват по-малки самолети за дълги полети

maintext:
Новият модел на Airbus A321neo ще може да изпълнява без проблеми презокеански полети.
© CHRISTIAN HARTMANN
Норвежките компании Air Shuttle ASA и JetBlue Airways наред с португалската авиокомпания TAP са сред превозвачите, които вече
обмислят да купят
737 Max и A320neo за трансатлантически полети.
Първите полети ще свързват Единбург, Бирмингам, Корк и Шанън с Ню Инглънд и Ню Йорк. "737 Max има голям потенциал да обслужва градовете по бреговете на Атлантика. Но не можеш просто да идеш в Ню Йорк, както е с големите самолети. Трябва да се насочиш към летища, които имат напълно различен начин на работа", казва главният изпълнителен директор на Norwegian air Бьорн Кьос.
Дълги години основният превоз през Атлантика се извършва с
Boeing 757, най-големият пътнически самолет с една пътека, с близо 200 седалки и възможност за дължина на полета от над 4000 мили.
Неговото производство спря през 2004 г., но компании като United Continental Holdings все още използват самолета
В момента услуги с Boeing 737 и A320 се изпълняват на пълен капацитет само от канадската авиокомпания WestJet, която свързва провинцията Нюфаундленд с Дъблин, а разстоянието между тях е 2000 мили. Моделите 737-700, които компанията използва, имат 136 места.
JetBlue и TAP смятат да започнат да използват модела А321neo още щом той стане наличен през 2019 г. Самолетът ще има възможността да пътува над 4000 мили чрез ползването на допълнителни резервоари, достъпни в LR варианта, казва говорител на Airbus. JetBlue вече е заявила желание да купи 30 броя А321neo с опцията и за някои LR варианти. TAP са поръчали 10 A321neo LR варианти, като от компанията обявиха, че могат да бъдат ползвани за обслужване както на Бразилия, така и на САЩ. Базата на компанията в Португалия се намира на 3500 мили от Ню Йорк и също на толкова от бразилския град Ресифе.
Най-малките самолети, произвеждани от Boeing и Airbus – 737 Max и A320neo, може да започнат да изпълняват нова роля. С тях могат да се извършват презокеански полети, които сега се правят от най-големите самолети. Причината е, че преработените модели дават възможност за спестяване на 15% от горивото и добавяне на 500 мили към дължината на прелитане, което е достатъчно да им позволи да обслужват полети от Източното крайбрежие на САЩ до Западна Европа, съобщава BloombergОсемчасовите полети в малък самолет може да не звучат особено привлекателно за пътниците, особено за тези, които са свикнали с простора на Airbus A380, но авиокомпаниите отбелязват, че ползването на тези самолети ще отвори нови възможности за авиопревозвачите. Използването на новите самолети е предпоставка за по-ниски цени на билетите, след като авиокомпаниите ще могат да използват услугите на по-малки летища, където таксите за престой са по-ниски.за презокеански полети. В контраст с него моделите 737 и A320 са създадени за много по-къси разстояния. Оригиналният 737 поема 85 души и може да лети само 1200 мили. Възможностите са се разширили, но дори обсегът от 3300 мили на моделите 737-800 и 737-900 не може да покрие изискванията за пълни презокеански операции. За тази цел самолетите трябва да имат достатъчно резервно гориво, което да покрие още 500 мили при извънредни случаи.

fasttext_language: bg


description: Три компании вече са получили заеми, които след време могат да се обърнат в дялов капитал

title: Уникредит Булбанк финансира първите си стартъпи

maintext:
Съчетанието от добра идея, реален продукт и добър екип е това, което търси банката, според ръководителя на проекта Филип Генов
© НАДЕЖДА ЧИПЕВА
7 са общо одобрените за финансиране компании в специалната програма на Уникредит Булбанк.
Най-голямата банка в страната Уникредит Булбанк дебютира в един нов за нея сегмент - финансиране на млади компании. Девет месеца след идеята вече са одобрени първите 7 кандидати, като три от дружествата вече са усвоили финансиране от по 200 и 300 хил. евро. Това са технологичната компания "Сенсика текнолоджис", която e разработила софтуер за събиране и анализ на данни и бизнес разузнаване, "Плейграунд енерджи", която прави детски площадки с вградени уреди, превръщащи кинетичната енергия на люлките и въртележките в звук и светлина, и "Корс дот", която предлага курсове за IT специалисти по целия свят. И за трите това е второ финансиране - първото е било от фонда за рискови инвестиции Eleven. Сега банката е необходимият следващ партньор за растеж и излизане на нови пазари. Моделът й е да дава специален кредит на стартиращото предприятие, който може да се обръща в дял от компанията след време."Първите сделки са коинвестиране в компании от вече съществуващи акселератори. Това са дружества, които имат създаден конкретен продукт, първи продажби и клиенти", каза за "Капитал" Филип Генов, първи вицепрезидент на Уникредит Булбанк и ръководител на специалната програмата за финансиране на стартиращи компании.Специалната програма на Уникредит Булбанк бе създадена в началото на 2016 г., а в средата на август са усвоени и първите кредити по нея. Това се вижда от вписаните залози в Търговския регистър, където са отразени договори с две млади компании - "Сенсика текнолоджис" и "Плейграунд енерджи". И двете са вписали залози в полза на банката срещу заеми от по 200 хил. евро, които следва да се издължат за 36 месеца (или до 2019 г.) при лихва от 9.75%. Параметрите са сходни на тези, при които са предоставяли подкрепа другите партньори на стартъпите. Третата компания, която е получила вече финансиране, е "Корс дот", която получава 300 хил. евро при същите параметри за срочност и цена на заема."Инвестиционният комитет на Уникредит Булбанк към момента е одобрил седем компании, от които три вече са получили финансирането. При останалите текат различни процедури по оформяне на документите преди усвояване", съобщи Филип Генов, който ръководи специалния проект на банката. На въпрос какво е убедило комитета в решението му да финансира Sensika, Playground и Coursedot Генов отговори: "На първо място това, което ни спечели, са екипите като съчетание от добра идея и хора, които имат опит и са правили неща успешно в кариерата си. Проявихме доста голяма селективност и търсихме мнения от техни клиенти. Освен това продуктите им и бизнес моделите им са реални неща за реални клиенти, добавят стойност по осезаем начин и решават реални проблеми за клиентите."При стартирането на програмата беше обявено, че ще се подкрепят компаниите без история със суми между 50 и 100 хил. евро, като за по-големи проекти, където вече има някакъв продукт и продажби, сумата може да е по-голяма. Случаят на "Сенсика текнолоджис" и "Плейграунд енерджи" попада в графата на вече работещите бизнеси, които генерират приходи от дейността си. Отчетите им за 2015 г. показват постъпления, покриващи до голяма степен разходите, но недостатъчни, за да сформират печалба, която да бъде инвестирана в развитие. Така те трудно биха могли да поемат по-голяма поръчка или да предложат услугите си на клиент от чужбина.В документи към договора за особен залог, вписан в Търговския регистър, "Сенсика текнолоджис" посочват, че "за да се реализира бизнес стратегията по разширяване и навлизане в избрани чужди пазари, компанията се нуждае от финансов ресурс". Той е целеви, под формата на заем с опция за конвертиране в капиталовото участие, става ясно още от документите. Компанията е основана през 2015 г. и е съсобственост на няколко лица: "Мидияуайз", Хонконг, с дял от 43.06%, "Илевън фънд кооператиф" с 19.57% от капитала, "Зенония" и "Информавор" с по 17.62% от акциите и "Бакалов инвестмънт груп" с 2.13% от капитала.Другата подкрепена с 200 хил. евро компания, "Плейграунд енерджи", е собственост на регистрираната във Великобритания Playground Energy и се развива от основателите си Илиан Милинов и Христо Алексиев. Тя е създадена през 2012 г., а нейни изобретения могат да се видят и тестват по множество детски площадки на открито не само в България, но и в Австралия, Великобритания, САЩ, както и в "София тех парк" и "Музейко"."Корс дот" е регистрирано през 2015 г. Съдружници в него са основателят му Тодор Панайотов, Георги Ганчев и фондът Eleven и за миналата година компанията няма приходи.Програмата на банката запълва нишата на последващо финансиране след фондовете за стартиращи компании, създадени със евросредства. За банките това е нетрадиционен рисков бизнес, но и начин да намерят в ранна фаза новопоявяващи се корпоративни клиенти.Повече по темата очаквайте в съботния брой на "Капитал".


description: Това става ясно от съобщение на британския финансов регулатор Financial Conduct Authority, с което той предупреждава потребителите да внимават при...

title: Лондонската полиция разследва OneCoin

maintext: Това става ясно от съобщение на британския финансов регулатор Financial Conduct Authority, с което той предупреждава потребителите да внимават при взаимоотношенията си с компанията. От FCA подчертават, че OneCoin, която предлага възможност за печалба от търговия и копаене на едноименната криптовалута, не е лицензирана от тях и те не мислят, че извършва действия, които изискват тяхната оторизация. "Въпреки това сме притеснени от потенциалните рискове, които компанията поставя пред британските потребители", гласи съобщението.OneCoin, което е основано от българката с германски паспорт Ружа Игнатова , е обвинявано от медии и анализатори в редица страни, че е пирамидална схема . За компанията вече имаше подобни предупреждения от няколко финансови регулатора, сред които и Комисията за финансов надзор.


description: Виктор Орбан потвърди, че Вишеградската четворка ще подкрепи българските искания на срещата на върха на ЕС в Братислава

title: Борисов поиска "незабавно" 160 млн. евро за мигрантите от ЕС

maintext:
Борисов показа на гостуващия унгарски премиер оградата по границата с Турция, а след това посетиха и военноморската база в Атия
© Капитал
Орбан: Унгария с радост би подкрепила Кристалина Георгиева за ООН
Унгария с радост би подкрепила еврокомисаря Кристалина Георгиева за поста генерален секретар на ООН, заяви унгарският премиер Виктор Орбан. По думите му това е историческа възможност за страните от Централна и Източна Европа да излъчат кандидат. "Моля се да не проиграем шанса си - ако сегашният кандидат не получи достатъчно подкрепа, да не дадем
възможността на други, а да я запазим за страните от този регион", коментира Орбан. И добави, че все пак кого ще излъчи България е въпрос на българското правителство.
Ден по-рано премиерът Борисов съобщи, че правителството ще продължи да поддържа кандидатурата на Ирина Бокова до 26 септември, когато тя трябва да е сред първите двама кандидати на поредното гласуване в Съвета за сигурност. Ако това не се случи, "ще му мислим". При последния вот Бокова бе на петото място, а най-доброто й представяне досега е трето място.
Евентуалната кандидатура на Кристалина Георгиева се ползва със силна европейска подкрепа. Според неофициална информация българският еврокомисар може да бъде издигнат от Унгария, Латвия и Хърватия с подкрепата на Германия.
На срещата на върха на ЕС в петък в Братислава България ще настоява да получи незабавно 160 милиона евро, които да се използват за охрана на границите от мигранти, съобщи премиерът Бойко Борисов по време на инспекцията на оградата с Турция при ГКПП Лесово. Унгарският министър-председател Виктор Орбан, който придружава Борисов, заяви, че Вишеградската четворка (Унгария, Полша, Словакия и Чехия) ще поиска такава помощ да бъде дадена."България може да разчита на пълна подкрепа от Унгария", заяви премиерът на страната Виктор Орбан и добави, че е останал с много добри впечатления от обиколката си. "Ако можем да дадем 3 млрд. евро на Турция, които не са в Европейския съюз, тогава е невъзможно да не може да дадем 160 млн. евро на българите, които са в ЕС", каза унгарският премиер. Той допълва, че на всички трябва да стане ясно, че бъдещето на Европа се решава не в Брюксел, а на българско-турската граница. Борисов пък допълни, че ще настоява помощ да получи и Турция.Лидерите на европейските институции Доналд Туск и Жан-Клод Юнкер вече официално се обявиха за отпускането на европейска помощ за България.Според Борисов до момента България е финансирала сама опазването на границата, въпреки че има огромни затруднения. "Само че тази година дойдоха две големи плащания – 1.2 милиарда за американските централи и сега днес ще се вземе решение за 1.3 милиарда за руските централи. Няма кой бюджет да издържи на тези пари", каза премиерът, цитиран от "Фокус".Борисов посочи, че външните граници на Европа са общи и всички държави имат интерес проблемът да бъде решен. "Няма как една или втора, или трета държава да бъдат потърпевши. Това не може да се случи и се надявам много ясно да прозвучи, че това няма да се случи", допълни той.Премиерът ще настоява да бъде предвидена и помощ за Турция. По думите му, хубаво или лошо, споразумението с Турция работи и това е ясно на всички лидери в Европа. Според него и турските власти са разбрали, че да се поставя ултиматум на най-мощната и богата икономика в света, каквато е европейската, не е добре нито за една от страните. Анкара заплашва, че няма да изпълнява споразумението с ЕС за реадмисия на мигрантите, ако не получи визови отстъпки."Виждате, че самите турски колеги станаха по-диалогични. За октомври вече не се говори. Говори се да се намерят варианти това споразумение да продължи да работи", отбеляза Борисов. Според него е възможно да се постигне облекчаването на визовия режим за държавни и общински служители от Турция, както и за служители на фирми и кооперации, които работят в Европа. "В същото време всичко останало стои на масата на преговорите", добави министър-председателят.


description: От банката очакват да се стигне до много по-ниска санкция при преговорите за споразумение

title: Deutsche Bank е изправена пред глоба от 14 млрд. долара в САЩ

maintext:
Джон Крайън, който пое управлението на банката през миналата година, вече е обявявал няколко пъти, че иска да се справи с големите правни проблеми пред банката възможно най-бързо
© SERGEI KARPUKHIN
Банката се разследва и в Русия за злоупотреби на стойност 10 млрд. долара
Искането от страна на американското правосъдно министерство идва само дни след като Европейската комисия поиска от Apple да плати 13 млрд. евро
заради спестени данъци в Ирландия. В Deutsche Bank вече се спекулира с версията, че атаката срещу банката идва именно като отмъщение срещу искането на Брюксел. Разбира се, по-вероятно е това да е пореден пример за невъзможността на банките да се справят с регулаторните промени, настъпили след финансовата криза и колапса на инвестиционната банка Lehman Brothers. Международният валутен фонд тази година обяви, че сред всички големи световни банки Deutsche Bank е тази, която най-много допринася за системните рискове за сектора.
Германската банка изгуби половината от пазарната си капитализация през последната година, след като обяви огромни загуби за фискалната 2015 г. В момента тя е една от най-слабо капитализираните банки в Европа. Въпреки че финалното споразумение относно исканията на американското правителство е все още далеч, нестабилното финансово положение на Deutsche Bank вече поражда въпроси как ще се справи с една евентуална глоба от 14 млрд. долара. Саймън Хърман, анализатор на Deutsche Bank от групата за изследване на пазара Wise-owl.com, коментира, че правосъдното министерство във Вашингтон традиционно иска висока сума, която не отговаря на крайното споразумение.
"Съмнявам се, че финалната сума ще бъде 14 млрд., както и е неясно каква част от глобата ще бъде платена в брой", казва той. "Финансовото състояние на Deutsche Bank, както и репутацията на банката са се влошили след финансовата криза и 14 млрд. долара биха имали голяма тежест, макар тя да е заделила определени средства заради проблемите с ипотечните книжа", добавя Хърман.
Джон Крайън, който пое управлението на банката през миналата година, вече е обявявал няколко пъти, че иска да се справи с големите правни проблеми пред банката възможно най-бързо. В плановете на банката обаче не влизаше толкова голяма глоба, като Крайън предвиждаше за тази цел в САЩ да бъдат заделени 2.4 млрд. евро. Друг проблем пред банката е разследването срещу нея в Русия, където са сключени съмнителни сделки на стойност 10 млрд. долара.
Акциите на Deutsche Bank се сринаха с близо 8% в края на седмицата на борсата във Франкфурт, след като най-голямата германска банка обяви намеренията си да не плаща 14-те млрд. долара обезщетение, които американското министерство на правосъдието поиска. Това трябва да е цената на споразумението, преди разследването за нарушения при търговията с ипотечни ценни книжа в навечерието на световната финансова криза да влезе в съда, съобщава Financial Times.От Deutsche Bank смятат, че това е само началото на преговори за сумата, като подобно на други банки крайната глоба ще бъде много по-ниска. Новините обаче, изглежда, не се приемат добре от инвеститорите в банката предвид общата ѝ пазарна капитализация от 18 млрд. евро при баланс от 1.8 трлн. eвро. В изявлението си Deustche Bank казва, че банката "няма намерение да стигне до споразумение, възлизащо на подобна сума".."Преговорите тепърва започват. Банката очаква те да протекат както при други банки, които успяха да се споразумеят за много по-ниски глоби", казват още от финансовата институция. Глобата от 14 млрд. долара би била втората най-голяма, платена от банка за неправомерна търговия с ипотечни книжа. Негативният рекорд се държи от Bank of America, която през 2014 г. плати 16.5 млрд. долара на държавата. Вътрешни източници в Deutsche Bank се надяват да се повтори сценарият с Goldman Sachs, които трябваше да платят 15 млрд. долара на американското правителство именно заради подобни нарушения, но в крайна сметка платиха само една трета от сумата в началото на 2016 г.


description: Причината е в поисканите от САЩ 14 млрд долара в разследване за нарушения при търговия с ипотечни облигации преди световната финансова криза. Акциите...

title: Акциите на Deutsche Bank поведоха европейските борси надолу

maintext: Причината е в поисканите от САЩ 14 млрд долара в разследване за нарушения при търговия с ипотечни облигации преди световната финансова криза. Акциите на банката загубиха 8% в началото на европейската търговия. Спадът се пренесе и върху други водещи банки - Royal Bank of Scotland и Credit Suisse загубиха съответно 4.8 и 4.5%. Това понижи европейския банков индекс с 1.5%. Общоевропейският STOXX Europe 600 е с минимален спад. Като цяло обаче акциите в Европа влизат в сесия, която ще затвори една губеща седмица.Информацията е актуална към 11 часа


description: За периода февруари - юли печалбата на испанската група Inditex нараства с 8% благодарение на онлайн експанзията й

title: Собственикът на Zara отчете 11% ръст на продажбите си за полугодието

maintext:
Компанията залага все повече на онлайн продажбите, които са в основата на ръста
Inditex продължава да се представя по-силно от основния си конкурент - шведската H&M.
Най-големият производител на дрехи в света - Inditex (Industria de Diseño Textil), отчете поредно силно тримесечие, като надхвърли очакванията на анализаторите и продължи да се представя по-добре от конкурентите си, предава Reuters. От испанската текстилна група, която е собственик на марката Zara, подобряват резултатите си и благодарение на онлайн експанзията си – през първите шест месеца на годината заработиха интернет магазините в 11 държави, сред които и България Inditex, в чието портфолио влизат още брандовете Pull & Bear, Massimo Dutti, Bershka, Stradivarius, Oysho, Zara Home и Uterque, приключва полугодието 1 февруари – 31 юли 2016 г. с 16% по-високи продажби, изчислени в местни валути, спрямо същия период на предходната година. Изчислен в евро, оборотът се повишава с 11% до 10.47 млрд. евро. Нетната печалба пък расте с 8% до 1.26 млрд. евро при прогноза на анкетираните от агенцията анализатори за повишение със 7%. През последните години групата трайно отчита по-силни резултати в сравнение с основния си конкурент – шведската H&M, не без помощта на бизнес модела си, основан на концепцията за бърз производствен цикъл, което позволява своевременна реакция на променящите се климатични условия и вкусове на потребителите.Въпреки силните резултати за шестмесечието акциите на Inditex отбелязаха спад от 0.9% след публикуването на данните заради отчетеното забавяне на продажбите за периода 1 август – 18 септември. В първите седмици на второто фискално полугодие на групата темпът на нарастване на приходите се свива до 13% на годишна база, но продължава да изпреварва очакванията на повечето анализатори, посочва Reuters.В средата на септември от основния конкурент H&M обявиха, че заради горещата втора половина на август няма да успеят да постигнат прогнозираните резултати, припомня агенцията. Шведската компания ще публикува отчета си за третото тримесечие на 30 септември.Според анализатора от Societe Generale Ан Кричлоу постигнатият от Inditex 13% общ ръст на продажбите за периода 1 август – 18 септември означава, че нетно от ефекта от новооткритите магазини през последната година испанската група е успяла да повиши оборота си за тези седем седмици с най-малко 7% спрямо година по-рано. Резултат, който е далеч по-добър от загатнатото от H&M свиване на бизнеса с 2% за август.Около 40% от продажбите на Inditex са от пазари извън Европа, където силният долар оказва неблагоприятен ефект главно заради повишаването на разходите по снабдяване от Азия, пише още Reuters. Въпреки това главният изпълнителен директор на групата Пабло Исла обяви, че очаква стабилен брутен марж на печалбата през второто полугодие, след като за първите шест месеца на фискалната 2016 г. показателят се сви до 56.7% спрямо 58.1% година по-рано. По думите на мениджъра основен двигател на експанзията на Inditex ще останат плановете на групата за по-добро интегриране на нейните над 10 хил. магазина по света с онлайн дейността й.


description: Добивът в САЩ се покачва, което води до разпродажби. Броят на нефтените платформи в страната нараства за 10-ти път през последните 11 седмици и те...

title: Поевтиняването на петрола продължава

maintext: Добивът в САЩ се покачва, което води до разпродажби. Броят на нефтените платформи в страната нараства за 10-ти път през последните 11 седмици и те вече са 508, става ясно от доклад на Baker Hughes, публикуван в петък. В резултат на това цената на WTI се спада с 1.63% до 45.13 долара за барел, а сортът Брент поевтинява с 1.46% до 47.31.Златото губи с 0.12% до 1 322.85 долара за тройунция, а стойността на среброто се понижава с 1.73% до 19.032.Информацията е актуална към 09:00ч.


description: Туризмът и ВиК секторът са с най-слабо увеличение

title: Разходите за труд растат с над 7% през второто тримесечие

maintext: Общите разходи на работодателите за един отработен час от наетите от тях служители нарастват със 7.3% през второто тримесечие спрямо същия период на миналата година, сочат предварителните данни на Националния статистически институт. Увеличение има в трите основни сектора, като в индустрията то е с 8.6%, в услугите - с 6.6%, а в строителството - с 6.7%. Данните на Евростат от края на миналата седмица показват, че по ръст на този показател България е трета в ЕС, като с по-голямо увеличение са само Румъния (+12%) и Латвия (+9.5).По икономически дейности най-бързо нарастват разходите на работодателите в сферата на операциите с недвижими имоти - с 12.2%. В преработващата промишленост също има осезаем ръст от 10.6%, както и в сектора "Култура, спорт и развлечения" - с 9.2%. Добре се представя още секторът на търговията, автомобилно-ремонтните работи, административните дейности, както и здравеопазването и образованието.Най-слабо нарастват разходите за труд във ВиК сектора - с 0.8%, както и в хотелиерството и ресторантьорството - с 1.6%, въпреки силната за туризма година. Намаление на общите разходи за труд пък е регистрирано в добивната промишленост - с 0.3%.Със 7.3% на годишна база през второто тримесечие на 2016 г. растат също и разходите за възнаграждение за един отработен час, както и другите разходи на годишна база. По икономически сектори ръстът варира от 0.5% в добивната промишленост до 12% за операциите с недвижими имоти.


description: Големият въпрос е кои страни ще ограничат производството и с колко. Това ще е и основното изпитание пред договорката

title: ОПЕК изненада пазарите, но съмненията за ефекта от споразумението остават

maintext:
Goldman Sachs предвижда от 7 до 10 долара повече за барел през първата половина на 2017г.
ОПЕК превъзмогна вътрешните си противоречия в рамките на един ден и изненада пазарите. Държавите членки на организацията се разбраха да огранича добивите си в интервала 32.5 - 33 млн. барела дневно (над една трета от пазара). Това е първо подобно решение в последните 8 години. Ако то се материализира, това ще понижи предлагането с около 700 хил. При сегашното пазарно равновесие излишъкът на пазара е около 400 хил. барела на ден, показва изследване на Международната организация за енергетика (МАЕ).Първоначално новината беше посрещната с оптимизъм от пазарите. Малко след публикуването на решението цената на фючърсите на WTI и Брент поскъпнаха с над 5%."Саудитска Арабия залага на това, че малко понижение в предлагането ще има висок ефект върху борсовата цената на стоката. Това от своя страна ще повиши приходите им", коментира Джейми Уебсът от Колумбийският университет, цитиран от Bloomberg. Най-големият производител на суровината направи рязък завой, след като часове преди решението даде да се разбере, че без отстъпки от Иран то няма да стане факт.С началото на европейската сесия обаче ентусиазмът беше охладен. Причината - не всички анализатори са убедени, че ОПЕК ще осъществи намеренията си. Все още не са известни квотите на отделните страни в рамките на организацията, което може да е големият препъникамък пред превръщането му в действие. Освен това компромиси трябва да направят Иран и Саудитска Арабия – две държави, които освен търкания на полето на петрола имат и чисто политически противоречия."За да се покачи цената на петрола устойчиво, организацията трябва да представи план как ще се осъществи свиването на производството. Колективно пропорционално орязване няма да окаже голям ефект върху пазара ", смята Амрита Сен от Energy Aspects, цитирана от FT. Освен да отреже 700 хил. барела от пазара, ОПЕК ще трябва да свие доставките и към определени клиенти, които имат по-голямо влияние върху цената, като развитите европейски икономики и Китай.Под съмнение се подлагат и намеренията на Иран. Според Джеф Куигли от Stratas Advisors страната трудно ще може да ограничи предлагането под това отпреди санкциите. Именно заради това Техеран отсъстваше от предварителните разговори.Остават съмненията и доколко ОПЕК все още може да влияе на пазара, без да се вземе предвид позицията на големи играчи като Русия и САЩ. Факторът търсене също е ключов – данните за икономиката на голям потребител като Китай все още са силно противоречиви, което оказва и натиск върху цената на петрола.Не липсват и оптимисти. Goldman Sachs, които обичайно са скептични към суровините, дадоха положителна прогноза за цената на петрола след ограничаването на предлагането. Според инвестиционната банка през първата половина на 2017 г. стойността на суровината може да се повиши с между 7 и 10 долара за барел. Анализаторите на банката все пак смятат, че с пазарния си дял ОПЕК все още може да въздейства на пазара, стига да координира ограничаването на предлагането си.Това мнение подкрепи и петролния министър на Алжир, където се проведе и знаковата среща на ОПЕК. Според Нурадин Боутерфа "Организацията се върна към историческата си роля да контролира пазара".Дори и да приемем това твърдение за вярно, важното е кой ще обере позитивите от решението. Повишение в цената на петрола ще спомогне за запълване на бюджетите на членовете на ОПЕК, но американските производители са в готовност да вземат обратно своето място на пазара. Цени около 50 долара за барел автоматично повишават производството в САЩ, активирайки платформите. Към края на миналата седмица те вече са 418 по данни на Baker Hughes, отбелязвайки 14 поредна седмица на повишение. И това е само още един фактор, който ще действа като ограничител на цената.


description: Второто поколение на 5008 предлага и място за електрически велосипед в багажника

title: Peugeot преквалифицира още един ван в SUV

maintext:
1
2
3
4 Визията на 5008 е изцяло променена, за да има моделът излъчването на истински SUV.
© Peugeot
1
2
3
4 5008 ще се предлага в пет нива на оборудване, като към трите основни версии (Access, Active и Allure) се добавят GT Line и GT.
© Peugeot
1
2
3
4 © Peugeot
1
2
3
4 © Peugeot
Модата от вановете се пренасочва към SUV моделите, които са по-мултифункционални, изглежда, това е виждането на французите от Peugeot, които преквалифицират своя втори модел. След 3008 засилени офроуд възможности получи и 5008, като и двата модела ще дебютират на автосалона в Париж в края на месеца.Peugeot 5008 e прибавило цели 11 сантиметра към дължината си, като вече се простира на 4.64 метра. Междуосието е щедрите 2.84 метра, като в салона има седем пълноценни места.Седалките на втория ред са три отделни, като могат да се регулират по дължина и предлагат наклон на облегалките за по-голямо удобство.Вратата на багажника може да е с електрическо задвижване, а неговият обем варира в широки граници в зависимост от броя на пътниците. Удобство е възможността за сгъване на облегалка на креслото до водача, което позволява превоз на товари с дължина до 3.20 метра. В багажника на 5008 е предвидено и място за електрическа сгъваема тротинетка или новия сгъваем велосипед на Peugeot Bike eF01, като има специален изход за включване за зареждане. Изцяло новото колело на французите има предимството, че е много компактно, а когато не се кара, може да се бута лесно, като куфар на колелца.При работещ двигател на колата акумулаторите на eF01 се зареждат за около два часа. Електрическият велосипед тежи 17 кг и може да достигне скорост от 20 км/ч. Само на ток може да измине до 30 километра, като велосипедистът може да го кара и като разчита само на мускулите на краката си. Има и вариант електромоторът да подпомага въртенето на педалите.Оформлението на работното място на водача в 5008 е в новия стил на Peugeot - компактен волан, футуристичен i-Cockpit, 8-инчов дисплей за приборното табло и 12.3-инчов цифров хедъп дисплей. Предните седалки могат да се поръчат с подгряване, охлаждане и масаж.Сред екстрите присъстват още аудиосистема FOCAL, голям панорамен стъклен покрив с възможност за отваряне и др. Кросоувърът 5008 предлага и постоянна свързаност с интернет и 3D навигационна система с информация за трафика в реално време.Новият модел на Peugeot има амбицията да предлага най-ниският разход на гориво в сегмента си. Купувачите могат да избират между два бензинови двигателя - 1.2 литра, 130 к.с. и 1600 кубика 165 к.с. Първият може да се комбинира с механична или автоматична трансмисия, а вторият разчита само на автомат.Дизелите са 1.6- и двулитрови, като мощностите им са 100, 120, 150 и 180 конски сили. Peugeot явно са на мнение, че притежателите на SUV модели рядко се нуждаят от възможностите на едно задвижване 4Х4, и предлагат по-евтина и пестяща гориво алтернатива. Става въпрос за познатата от други модели система за контрол на сцеплението (Grip Control).В зависимост от избрания режим на шофиране (кал, сняг, камъни, асфалт, пясък) тя прецизно дозира въртящия момент, изпращан към всяко от предните колела, позволява те да прибуксуват, или напротив, не позволява превъртане. Твърди се, че автомобил със системата е много по-проходим от такъв със стандартно предно предаване, а в 5008 присъства дори асистънст за движение по наклон.Сред асистиращите системи в кросоувъра са такава за автономно спиране при риск от катастрофа, сигнализация за превозно средство в мъртвата зона на огледалата, поддържане на избраната лента на движение, адаптивен круиз контрол, помощ при паркиране и други.


description: Все още не е ясно откъде ще бъдат осигурени средствата

title: България ще плати основната част от дълга за АЕЦ "Белене" до края на годината

maintext:
Преди дни във Варна е била обсъдена и възможността за възобновяването на спрения проект
© КРАСИМИР ЮСКЕСЕЛИЕВ
"Без плащане на дълга новите проекти няма да бъдат реализирани"
Сергей Герасимов, първи зам.-министър на правосъдието на Русия
България ще плати 400 млн. евро, което е по-голямата част от дължимото за АЕЦ "Белене", до края на годината. Това е заявил в интервю за информационна агенция ТАСС първият заместник-министър на правосъдието на Руската федерация Сергей Герасимов, цитиран от различни медии. Въпросът за изплащането на дълга е бил основна тема на пр оведената във Варна миналия петък (16 септември) междуправителствена комисия между Руската федерация и България . Това обаче не беше съобщено от икономическото министерство, което беше домакин на срещата. В нея участва и министърът на енергетиката Теменужка Петкова. Ден по-късно тя потвърди пред медии в Мездра, че АЕЦ "Белене" е била основна тема във Варна и до края на годината България ще плати 400 млн. евро от задълженията си.
ова ще бъде решение, което ще бъде взето от всички, тъй като засяга поколения напред.
но и възможното завръщане към проекта "Белене" е посочил той.
В средата на юни страната ни беше осъдена от Международния арбитражен съд в Женева да плати 620 милиона евро на "Атомстройекпорт" заради поръчаното оборудване за ядрения проект, чието изграждане беше спряно."Най-важната част от нашата среща беше въпросът за компенсирането на разходите по АЕЦ "Белене", е казал Герасимов пред ТАСС. "Естествено тази сума е много голяма за България, но въпреки това ние намерихме варианти за нейното погасяване", е допълнил той. По думите му това ще стане на няколко транша, първият от които на стойност 400 млн. евро ще бъде платен до края на годината. "Дори се чу по-оптимистичен срок от месец и половина", е заявил той."Убеден съм, че българската страна ще реши въпроса за изплащането на дълга в най-кратки срокове. Този въпрос лично се контролира от министъра на енергетиката Теменужка Петкова", е допълнил още той, като е добавил, че "единствената пречка за незабавното изпълняване на това решение е необходимостта да се решат процедурни въпроси – решение и на правителството, и на парламента". По всяка вероятност става въпрос за решението откъде ще бъдат осигурени средствата за дълга. Преди дни Петкова заяви, че тЗасега не е ясно откъде страната ни ще намери нужните средства за изплащането на дълга, макар че в публичното пространство се завъртя хипотезата това да стане с държавен заем.В неделя премиерът Бойко Борисов заяви, че решението България да плати задължението си към Русия за поръчаните реактори за АЕЦ "Белене" ще бъде внесено за одобрение в парламента. Пред журналисти в с. Венец, където участва в традиционния събор, Борисов каза, цитиран от правителствената пресслужба: "Трябва да платим част от сумата за ядрените реактори. Говорих вече с някои колеги в Народното събрание, ще предложим да се вземе решение в парламента да платим около 800 млн. лв."От своя страна Петкова коментира, че България е поставила пред арбитража въпроса за намаляването на определените лихви от 82 млн. лв. Според нашата страна при изчисляването им е допусната техническа грешка. Дори тя да бъде призната обаче, това едва ли съществено ще намали общите задължения по решението на съда.По време на срещата във Варна България е изразила интерес към продължаване на съвместното сътрудничество в областта на ядрената енергетика, е заявил още Герасимов. "Това засяга не само АЕЦ "Козлодуй",Това обаче зависи от погасяването на дълга. "Без плащане на дълга новите проекти няма да бъдат реализирани", е заявил той.Участието на Русия в проекта за изграждане на газовия хъб "Балкан" зависи от гаранциите и обема на доставките е отбелязал още Герасимов. Той обаче е допълнил, че за този проект ситуацията е "по-малко оптимистична". На първо място българската страна трябва да убеди "Газпром", че този проект е интересен по отношение на обема на газовите доставки. Вторият компонент са гаранциите, които трябва да бъдат дадени от България и Европейската комисия, че ако "Газпром" се съгласи да доставя газ за хъба, то при никакви обстоятелства не може да има отказ от реализацията на проекта, е посочил Герасимов.


description: Реконструкция на канализация в кв. "Три чучура", Стара Загораhttp://www.aop.bg/case2.php?newver=2&mode=show_doc&doc_id=7489541.72 млн....

title: Най-големите обществени поръчки през седмицата

maintext:
[Редакция]
Реконструкция на канализация в кв. "Три чучура", Стара Загора1.72 млн. лв.Община Стара Загора обяви публично състезание за реконструкция на част от канализационната мрежа в кв. "Три чучура – север" в Стара Загора". Обявлението трябва да излезе първо в Официалния вестник на ЕС. Строително-монтажните работи включват: реконструкция на съществуваща битова и дъждовна канализация от о.к. 4807 до о.к.4711 и на битова канализация от о.к. 4711 до о.к. 4784; реконструкция на съществуваща битова и дъждовна канализация от бл. 66 до о.к. 4715; реконструкция на съществуваща битова и дъждовна канализация от бл. 62 и бл. 63 до о.к. 4737; реконструкция на битова канализация от о.к. 4640 до о.к. 4702 и връзките на битова и дъждовна канализация с прилежащите блокове и дъждоприемни решетки при о.к. 4640; реконструкция на битова канализация от бл. 47 до Детска ясла №9, изграждане на нова битова канализация от Детска ясла №9 до о.к. 4879 и изграждане на нова дъждовна канализация от ОШ7 до о.к. 4879. Срокът за изпълнение е 5 месеца.Участникът следва да е изпълнил идентично или сходно с предмета на поръчката строителство (минимум едно) през последните 5 години: изграждане и/или реконструкция на линейна ВиК инфраструктура, канализационни системи, строителство на нови и/или изграждане, и/или ремонт, и/или реконструксция, и/или рехабилитация на съществуващи ВиК мрежи и/или канализационни системи. Оферти се приемат до 12 октомври.Ремонт на уличното осветление в Силистра1.63 млн. лв.Община Силистра обяви поръчка за инженеринг (проектиране и строителство) на обект "Ремонт на уличното осветление на гр. Силистра" и упражняване на авторски надзор при изпълнение на строително-монтажни работи на обекта. Поръчката включва следните дейности: изготвяне на работен проект; подмяна на амортизираните стари осветителни тела с нови високоефективни и енергоспестяващи светодиодни улични и паркови осветителни тела; демонтаж и подмяна на старите конзоли и рогатки за улични осветителни тела; частична подмяна на наклонени или корозирали стоманотръбни стълбове за улично и парково осветление; частичен авариен ремонт на захранващата мрежа за улично осветление /въздушна и кабелна/; изнасяне на таблата за управление и защита на уличното осветление извън трафопостовете и изграждане на централна система за управление и мониторинг; упражняване на авторски надзор при изпълнение на строително-монтажните работи на обекта.Цената има 40% тежест при избора на изпълнител. Сумата за поръчката е отпусната целево на Силистра от Министерския съвет. През последните пет години участникът следва да е изпълнил дейност/и с предмет, идентичен или сходен с предмета на настоящата поръчка: "инженеринг или проектиране и строителство по ремонт на улично осветление или еквивалент". Оферти могат да се подават до 10 октомври.Охрана на обекти и мероприятия в Бургас482 хил. лв.Община Бургас обяви поръчка за физическа охрана на общински обекти и мероприятия. Изпълнителят следва да осигури физическа охрана на следните обекти и мероприятия: Изложение "Флора Бургас" – пролет и есен; Фестивал "Джаз в Бургас", "Джулай морнинг", Национален конкурс "Бургас и морето", "Метъл фест", "Международен фолклорен фестивал", ОП "Общински имоти", Бивша германска болница, склад: ул. "Байкал" №9, Складова база "Капче", Автогара "Юг", Защитено жилище за хора с умствена изостаналост, КЦ "Морско казино" и Открита сцена "Охлюва".Изложби в зала "А.Г. Коджакафалията", Регионално депо Братово-запад, Културно-масови и Спортно–масови мероприятия на община Бургас.Цената има 50% тежест при избора на изпълнител. Срокът за изпълнение на договора е 24 месеца. Участникът трябва да притежава валиден лиценз за извършване на частна охранителна дейност, издаден от директора на Главна дирекция "Охранителна полиция" или упълномощено от него лице. Участникът трябва да разполага с 5 броя патрулни леки автомобили, 30 охранители и др. Срокът за подаване на оферти е 5 октомври.Поддържка на сградния фонд на Тракийския университет475 хил. лв.Тракийският университет в Стара Загора обяви поръчка за извършване на текущи ремонти и аварийно-възстановителни работи - строителни дейности в обектите на университета. Тя предвижда поддържане на сградния фонд на университета в добро техническо състояние предвид постоянната му амортизация и осигуряване на надеждната и безаварийна експлоатация на сградите.Предметът на поръчката включва текущи ремонти, извършване на строително-ремонтни дейности при възникнала необходимост по част "Архитектурно-строителна", ремонт на водопроводни и канализационни мрежи, отоплителни и вентилационни съоръжения на сградите, електроинсталациите и съоръженията към тях, ремонт на външни настилки от околното пространство на сградите и др., както и при необходимост аварийно-възстановителни ремонтни дейности. Срокът за изпълнение на договора е 12 месеца. Възложителят поставя изискване участникът да е изпълнил минимум две строителства с предмет и обем, идентичен или сходен с предмета на поръчката, изпълнени през последните 5 години. Оферти се приемат до 6 октомври.Поддръжка на рентгени за проверка на пътници на летище София420 хил. лв."Летище София" ЕАД обяви поръчка за техническо и сервизно обслужване на оборудване за проверка за сигурност на пътници, багажи и карго, включително доставка на резервни части", за срок от 12 месеца. Предмет на настоящата поръчка е техническо и сервизно обслужване на общо 27 броя рентгеново оборудване, произведено от "Смитс Хаймън", и закупуване на резервни части при необходимост и по заявки на възложителя. Участниците трябва в срока на договора при заявка от възложителя да доставят всяка резервна част, предназначена за оборудването, подлежащо на техническо и сервизно обслужване, посочена в списъка на резервни части към техническото задание. Възложителят не е длъжен да закупи всички посочени в списъка резервни части, а само запазва право да ги закупи при необходимост.Всеки участник следва да е изпълнил дейности с предмет и обем, идентични или сходни с тези на поръчката, за последните три години: техническо и сервизно обслужване на оборудване за проверка сигурност на пътници, багажи и карго и дейности по доставка на резервни части за оборудване за проверка сигурност на пътници, багажи и карго. Оферти могат да се подават до 11 октомври.


description: Ръстът до 2019 г. може да е доста по-бавен в сравнение с 2010-2014 г.

title: Турските пазари потънаха след понижения рейтинг от Moody's

maintext: Акциите на борсата в Истанбул изгубиха в понеделник 4% от стойността си, а държавните облигации и националната валута рязко поевтиняха в първия ден на търговия след решението на Moody's да понижи кредитния рейтинг на Турция до junk.Това увеличи и рисковете за изтегляне на чуждестранни капитали от страната и поскъпване на външните кредити, коментира Reuters. Агенцията допълва, че икономиката е зависима от инвестиции, за да финансира дефицита по текущата сметка (4.3% през 2016 г. и 4% през 2017 г.), който е един от най-големите в Г-20, както и да обслужва външните си задължения.Основният фондов индекс в Истанбул отчете най-големия еднодневен спад от повече от два месеца насам. Водещи по загуби бяха банките, където поевтиняването на акциите бе средно 6%.Доходността по 10-годишните държавни облигации се повиши от 9.51% в петък на 10.01% в понеделник. Лирата отслабна до 2.9880 за долар - най-ниското ниво от 19 юли насам, когато бе първата търговска сесия след опита за преврат.Нуман Куртулмуш, влиятелен съветник на президента Реджеп Тайип Ердоган, заяви в понеделник, че 2-3 милиарда долара може да бъдат изтеглени от страната само заради решението на рейтинговата агенция.Късно в петък от Moody's Investors Service съобщиха, че е приключила оценката, започнала на 18 юли, и решението е за понижаване на рейтинга от Baa3 на Ba1 със стабилна перспектива. Двете основни посочени причини за този ход са увеличените рискове, свързани със значителните нужди на страната от външно финансиране и отслабването на фундаментални фактори за кредитирането и особено растежа (на икономиката) и силата на институциите. През второто тримесечие ръстът на БВП се забави до 3.1% спрямо 4.7% през първите три месеца на годината.На 15 юли, в средата на този период, бе неуспешният опит за преврат, последван от уволняването на десетки хиляди хора от всякакви институции. Ерозията на институциите обаче е започнала преди 2 години, а последните събития само са я ускорили, казват от Moody's.Нивото Baa3 бе присъдено през май 2013 г., но сега агенцията казва, че то не може да бъде съхранено заради високия политически риск и колебанията на инвеститорите. Увеличи се рискът от внезапно и масово обръщане на капиталовите потоци с бързо намаляване на валутните резерви и - в най-лошия сценарий - криза с погасяване на задължения.Moody's очаква темпото на растеж да се забави в следващите 2-3 години заради ограниченията, които налага оформящият се модел - икономика, зависима от външно финансиране и движена от потребителско търсене. Реализирането на реформите се забавя, инвестиционният климат остава слаб, а геополитическата среда е нестабилна, но стабилната перспектива означава, че правителството поддържа баланса в бюджета така, че може да издържи на шокове и да реагира гъвкаво.Новата прогноза за периода 2016-2019 г. е, че ръстът ще е от средно 2.7% от БВП. Това е чувствително по-бавно от средния растеж от 5.5% в 2010-2014 г.В съобщението на агенцията се обръща внимание на удара от руските санкции и тероризма по туризма - спад на пристигналите с 27.9% и на приходите с 28.2% на годишна база.Moody's обаче насочва вниманието към задълженията, които трябва да погасят тази година турски компании, банки и правителственият сектор - около 155.8 млрд. долара. Заедно с дефицита по текущата сметка това достига 26% от БВП през настоящата и следващата година, казват от агенцията. Досега не е имало особен проблем с рефинансирането на дългове, но това не е изглежда толкова лесно в променената от метежа през юли и войната в Сирия и срещу кюрдски екстремисти в Турция.Валутните депозити на банките в централната банка са около 11% от БВП в края на миналата година и това би било достатъчно като 12-месечен буфер за банковия сектор в случай на криза. Но способността на централната банка да се намесва на валутния пазар в полза на лирата са ограничени.Standard and Poor's понижи рейтинга на страната с две стъпки веднага след метежа и единствено Fitch поддържа инвестиционна оценка, която планира да провери в началото на 2017 г.


description: България се парализира при първото си по-сериозно появяване на световната сцена от години

title: Как тихата битка за ООН стана шумна

maintext:
Автор: Капитал
Истинското състезание за генерален секретар се случва извън официалните дебати между кандидатите
Фотограф: Reuters
Разбира се, ние ще бъдем доволни, ако Кристалина Георгиева бъде избрана за поста, [въпреки че] това ще бъде голяма загуба за Европейската комисия, където тя върши отлична работа", заяви за "Капитал" говорителят на ЕНП.
Владимир Путин и Ангела Меркел със сигурност са обсъждали евентуалната смяна на българската кандидатура за шеф на ООН
Фотограф: Reuters
"Сменя си мнението поне пет или шест пъти", описа колебанията на министър-председателя източник, запознат отблизо с целия процес.
На финалната права
Сравняван често с потайните конклави при избора на нов папа, този път изборът на генерален секретар на ООН трябваше да бъде различен. И да се превърне в безпрецедентно упражнение по прозрачност. Номинациите бяха публично обявени от правителствата, кандидатите минаха през пряко излъчвани изслушвания и отговаряха на въпроси на представителите на страните в ООН. Само че, както отбелязва в. Financial Times, с навлизането на процедурата в решителната фаза нещата се връщат към познатите задкулисни договорки.
На теория генералният секретар на ООН се избира от 193-те държави в Общото събрание по препоръка на 15-те членки на Съвета за сигурност (СС). На практика петте постоянни членки на СС, които разполагат с право на вето, определят кой ще спечели поста. Накрая решаващите гласове са тези на САЩ и Русия. До момента са минали четири кръга предварителни тайни гласувания в СС, като при последното на 9 септември българският кандидат Ирина Бокова падна с две позиции до пето място. Предстои още един кръг на 26 септември, където страните от СС отново ще гласуват с "насърчавам", "не насърчавам" и "без мнение". При следващия рунд, който вероятно бъде през първата седмица на октомври, петте постоянни членки на СС - САЩ, Русия, Франция, Великобритания и Китай, ще използват цветни бюлетини. Така ще е ясно кой кандидат е блокиран от държава с право на вето, без обаче да се разбира официално коя е тя. Въвеждането на тези бюлетини е сигнал, че надпреварата навлиза във финална фаза. Мандатът на настоящия генерален секретар на ООН Бан Ки Мун изтича на 31 декември 2016 г. и без да има формален срок за избор на наследника му, се очаква това да се случи през октомври или ноември.
"Мадам Георгиева, вие бихте била страхотна в ООН"
Прилича на политически трилър, само че се случва на живо и залогът е съвсем истински. Опитът да се смени номинацията на България за шеф на ООН - Кристалина Георгиева да замести Ирина Бокова, включи България в сюжет от световен мащаб. Играта, чиито последни ходове се разиграха в София, се води практически на всички континенти. Замесени са от германската канцлерка Ангела Меркел, през председателя на Европейската комисия Жан-Клод Юнкер до Владимир Путин и лидерите на други големи държави.В средата на тази седмица изглеждаше, че интригата в нея изчезва - българското правителство не оттегли подкрепата си за Ирина Бокова и не номинира Кристалина Георгиева. Усещането, че играта е свършила, обаче е погрешно. Всъщност на Бокова беше дадена малка отсрочка - до 26 септември. След предстоящото тогава неформално гласуване в ООН тя най-вероятно ще бъде извадена от играта. После, освен ако ситуацията не се промени драматично от нещо неочаквано, Кристалина Георгиева сигурно ще бъде номинирана от българското правителство и веднага подкрепена от няколко други източноевропейски държави. Всъщност според различни източници организацията за това вече е била създадена за началото на тази седмица. От българска страна също всичко е било готово, включително външно министерство е имало изработен проект на правителствено решение за смяна на номинацията. Очаквало се е и издигането на Георгиева да бъде веднага подкрепено от Виктор Орбан, който тази седмица беше на посещение в България.Това, което спря засега изпълнението на този план, е рязката намеса на Русия в играта. Заради собствени, вероятно доста различни, цели Кремъл размаха публично пръст и думите му бяха подети и усилени от ехото на Москва в България - политиците от БСП и част от подкрепящите Бокова активисти. Те натрупаха напрежение по темата и успяха да изнервят и дори стреснат премиера Борисов, който промени в движение договорения с много страни план.Според различни източници през последните месеци тече изключително активна, но много тиха кампания в подкрепа на номинацията на Кристалина Георгиева за шеф на ООН. Тя се случва предимно извън България, като българските институции не играят особена роля в нея. Задвижването на плана за нейната номинация се случва най-вече заради категоричния отказ на две от основните страни в Съвета за сигурност на ООН - САЩ и Великобритания, да подкрепят сегашния български кандидат Ирина Бокова. Тази ситуация в никакъв случай не беше неочаквана. Още преди Бойко Борисов да реши да потвърди номинацията на Бокова, направена от кабинета "Орешарски", представители на двете държави достатъчно ясно за езика на дипломацията бяха заявили, че няма да я подкрепят. Това не попречи на българския премиер да издигне Бокова, като аргументите му тогава бяха основно вътрешнополитически. За нея настояваха основно представителите на АБВ, които бяха част от управляващата коалиция. Това заедно с намеците, че ако не номинира Бокова, тя може да участва в президентските избори, убедиха Борисов да я издигне официално в надпреварата за шеф на ООН.Към това се прибавя и друг аргумент. В момента Кристалина Георгиева има изключително влиятелен ресор в Европейската комисия, който дава реална възможност за намеса в съюза. При евентуалното й оттегляне на България вероятно ще бъде даден нов ресор и това изглежда като загуба, погледнато откъм София, дори и ако тя стане шеф на ООН. Ню Йорк е далече, няма никаква власт тук и по-важното - никакви еврофондове.Официалната номинация на Бокова от България обаче очевидно не беше достатъчна, за да й донесе победа. Неубедителното й представяне на индикативните гласувания предизвика засилена дипломатическа активност за номинирането на Георгиева. Според неписаните правила при тази процедура за избор на генерален секретар на ООН кандидатите, които получат слаба подкрепа, следва да се оттеглят, за да стане по-лесно да се намери компромис между различните държави. Няколко от номинираните вече го направиха. Един от почти сигурните елементи в пъзела около намирането на заместник на Бан Ки Мун е, че кандидатът трябва да е от Източна Европа. Никъде няма изрично записано изискване за ротация между различните региони, но в случая е достатъчно, че за това силно настоява Русия. Разбира се, тази позиция не е окончателна и също подлежи на договаряне, но засега е в сила. Другият фактор е, че тъй като никога глобалната организация не е оглавявана от жена, много неправителствени организации и държави членки биха искали да видят женски генерален секретар.И тъй като никоя от представителите на Източна Европа от женски пол сред сегашните кандидати (не само Бокова) не се представя добре на индикативните гласувания, се появява нуждата от нова номинация. В този момент на сцената, или по-скоро зад кулисите, излиза името на Кристалина Георгиева. Подкрепата за нея идва от няколко държави, които смятат, че тя може да е компромисният кандидат. Първото съобщение за това беше направено миналия уикенд от Талал ал Хадж, шеф на бюрото на телевизия "Ал Арабия" в ООН. Той съобщи, че Унгария, Латвия и Хърватия с подкрепата на Германия смятат да номинират българската еврокомисарка за генерален секретар на световната организация. Според него, ако бъде издигната от три източноевропейски държави, Георгиева ще бъде кандидат на Европейската народна партия (ЕНП). Ал Хадж твърди още, че планът за нейната кандидатура е бил финализиран в неофициални разговори на срещата на Г-20 в Китай преди седмица.Впоследствие се разбра, че тази информация е вярна, макар и само отчасти. Невярното в нея е, че Кристалина Георгиева може да бъде номинирана от друга държава. Теоретично това е възможно, но би изглеждало изключително несериозно - все пак защо ООН ще иска за генерален секретар някого, когото дори собствената му страна не признава за достоен. Според източници, запознати с неофициалните усилия за издигането на Георгиева, подкрепата за нея е дори по-голяма. Сред държавите, които се цитират, са още Румъния и Полша, както и няколко западноевропейски държави. Още преди време Великобритания, която е постоянен член на Съвета за сигурност, заяви в прав текст на Борисов, че предпочита Георгиева като кандидат. Британски дипломати потвърдиха пред "Капитал" (разбира се, неофициално, защото в тази игра никой не говори на висок глас), че тази подкрепа остава.Идеята обаче е на първо време да се заяви подкрепа само от Източна Европа, тъй като това ще направи кандидатурата много по-силна. В момента държавите от региона не са обединени около обща номинация, което може лесно да провали идеята за географска ротация при избора на генерален секретар. Европейската народна партия, за която Ал Хадж споменава, не може да издигне кандидат за ООН, но според други източници представители на ЕНП са включени в кампанията за номинацията на Георгиева. "Групата на ЕНП няма никаква роля в номинацията на кандидати за ООН - това е работа на националните правителства. Разбира се, ние ще бъдем доволни, ако тя бъде избрана за поста и това ще бъде голяма загуба за Европейската комисия, където тя върши отлична работа", заяви за "Капитал" говорителят на ЕНП.В информацията на арабския журналист обаче има нещо друго вярно - участието на Германия в този процес. Това беше потвърдено преди няколко дни по доста зрелищен и необичаен за дипломацията начин.В началото на седмицата говорителката на руското външно министерство Мария Захарова направи нещо напълно неочаквано. В официално изявление тя съобщи информация от неофициални разговори, проведени по време на срещата на Г-20 в Китай. "Неотдавна, по време на срещата на Г-20 в Ханчжоу, германският канцлер се опита да говори с руските лидери относно възможната руска подкрепа за друг страничен кандидат от България, а не за издигнатия официално", каза Захарова. "На това ясно и еднозначно на госпожа Меркел й е било казано, че промяната в кандидатурите на държавите за поста в ООН е изключително и единствено суверенно решение на самата страна и каквито и да било опити да се влияе пряко или косвено върху подобни решения са неприемливи", допълни говорителката на руското външно министерство. От това заявление стана ясно, че най-силният политик в Европа подкрепя кандидатурата на Георгиева. Но руският ход е изключително нетипичен по две причини: първо, разговори между лидери на държави, проведени при закрити врати, обикновено остават на четири очи, особено ако не е постигнато споразумение. И второ, като постоянен член на Съвета за сигурност Русия знае много добре как се играе тази игра и нарушава правилата й с ясното съзнание, че ще спечели друго.От една страна, Москва открито дразни Меркел, с която е във враждебни отношения от доста време насам. Берлин реагира много остро. "Да разпространяваш неверни неща от официално заемана позиция е неприятелско поведение. Ние от своя страна се придържаме към фактите", каза говорителят на германското външно министерство. Темата коментира и говорителят на правителството в Берлин. "За поста председател на ООН има много кандидати и Георгиева не е един от тях. Германия предпочита да не бъде замесвана в спекулациите за отделни личности", каза той.На пръв поглед изглежда, че тази размяна на дипломатически шамари изключва номинацията на Кристалина Георгиева, но по-продължително вглеждане показва, че това не е така. Ако се прочетат внимателно думите на говорителката на руското външно министерство, се вижда, че в тях няма никаква позиция срещу сегашната еврокомисарка.Русия просто се възползва от колебанията и неумението на българското правителство да взима бързи и категорични решения и открито внушава, че България, както и други държави от Източна Европа, са васални държави на Запада заради членството си в ЕС - не могат да взимат самостоятелни решения, а са само "жертви" на натиск. С този си ход Русия се надява да изглежда като едва ли не загрижена за българската свобода. Тази игра, разбира се, е стара и сега показа единствено кой продължава руските опорни точки в България.Броени часове след изказването на руското външно министерство председателката на БСП Корнелия Нинов направи официално изявление, в което творчески доразви идеите на Кремъл. "Оценяваме случващото се в последните дни като груба намеса на външни сили в национални решения на България, като посегателство срещу националния суверенитет. Българското правителство проявява поредното угодничество към външни сили", каза тя на специална пресконференция. Бившият външен министър Кристиян Вигенин дори цитира в профила си във facebook текст от Наказателния кодекс за "предателство и шпионство".Срещу станалия вече видим опит Ирина Бокова да бъде оттеглена от надпреварата се включи и PR машината, която работи за кандидатурата й. В доверени български медии се появиха чужди политици, които я подкрепят, за да обяснят колко лош ход ще е смяната на номинацията сега. В платформата за външни автори на американското издание на Forbes дори беше публикуван текст, загрижен за политическото бъдеще на Бойко Борисов при евентуално оттегляне на Бокова.За няколко дни целият натиск беше насочен към България и за това има лесно обяснение. Кристалина Георгиева може да влезе в надпреварата само ако България я издигне и затова от щаба на Бокова явно са преценили, че трябва да се атакува българският премиер. И този замисъл успя, макар и само донякъде - Бойко Борисов се разколеба и отложи смяната на българската номинация за 27 септември."Сменя си мнението поне пет или шест пъти", описа колебанията на министър-председателя източник, запознат отблизо с целия процес. Досегашните действия на Борисов показват, че ако има нещо, което може наистина да го блокира, това е конфликтна ситуация, в която той трябва да вземе страна. Премиерът бяга панически от решения, които могат да оставят голяма група хора или някой достатъчно важен недоволни. Реакцията на Русия и кампанията на Ирина Бокова успяха да поставят Борисов точно в такава ситуация. В нея той направи това, което в подобни случаи му се удава добре - нищо.Погледнато откъм премиера, имаше няколко риска. Първо, той да изглежда виновен, че е проиграл шансовете на България да има генерален секретар на ООН, и второ, да няма полезен ход - да разсърди или Путин, или Меркел. Според някои източници той изразявал притеснение и че може АБВ да издигнат Бокова за кандидат-президент и тя да насочи средствата си от кампанията за ООН в българската кампания. Тази версия обаче е малко вероятна.Запознати със совалките през последните дни разказват, че Борисов е правил няколко опита да се свърже с Ирина Бокова, за да обсъди с нея какво да се прави и условията на "мирното" й оттегляне. Тя обаче, поне до един етап, не отговорила на обажданията му. По-късно двамата може и да са се чули, защото преди заседанието на правителството тази седмица той обясни, че я е поканил да дойде в София, но тя отказала.В крайна сметка колебанието на Борисов завърши с това да предложи компромис - решението за оттегляне на Бокова да бъде взето, когато се видят резултатите от индикативното гласуване в ООН на 26 септември. Тогава според премиера, ако не е първа или втора, подкрепата за нея ще бъде оттеглена. "До 26-и г-жа Бокова има пълната ни подкрепа. Но след това ще преценим", каза в специално изявление преди заседанието на правителството тази седмица Бойко Борисов. На същото място външният министър Даниел Митов заяви, че след тази дата "България ще вземе своето решение". Той обясни също, че българският посланик в Москва е бил на среща с руския външен министър по темата, който е потвърдил две неща - че изявлението на Русия не бива да се приема като опит за натиск върху България и че то не може да се тълкува нито като "за", нито "против" един или друг кандидат. "Има още време за избор на генерален секретар на ООН и държавите все още имат време да оформят консенсус около някого", заяви Митов, с което на практика потвърди какво най-вероятно ще се случи.Какво ще стане през следващите дни изглежда сравнително ясно. Вероятността Бокова да мобилизира допълнителна подкрепа до 26-и изглежда малка. Едва ли има стратегия, която да й позволи да преодолее негативния вот на САЩ и Великобритания, изразен в няколко последователни гласувания. Така че нейното оттегляне изглежда по-скоро сигурно. Въпросът откъм България е дали ще бъде издигната Кристалина Георгиева. На етапа това изглежда сигурно, но нищо не пречи Борисов да си смени мнението още веднъж.Ситуацията е особена, защото в Европа тя вече се смята за кандидат за поста. "Би било голяма загуба за Европейската комисия, но Кристалина би била силен генерален секретар на ООН и би направила много европейци горди", каза тази седмица един от силните хора в Брюксел - шефът на кабинета на Жан-Клод Юнкер Мартин Зелмайер."Мадам Георгиева, вие бихте била страхотна в ООН", заяви една от британските евродепутатки след речта на Юнкер в европарламента тази седмица. Топката сега е в България. Тази седмица Борисов пропусна шанса да номинира кандидата, който има повече подкрепа извън България. Ако го направи и втори път, никога няма да разберем има ли наистина Кристалина Георгиева толкова големи шансове, колкото твърдят привържениците на издигането й.Историята около българската номинация за шеф на ООН всъщност е неприятна, защото в момента всички участници в нея губят, макар и по различни причини. Бокова губи състезанието, а забавената номинация на Кристалина Георгиева и осветяването на кампанията й по този начин намаляват възможността тя да бъде избрана. Губи и България, която излезе за малко на световната сцена и си глътна езика от притеснение - нещо, което се видя от всички континенти.


description: Или след лято – есен. А с нея – ето ги и дъждовете. А тях и децата не ги обичат. Досега. Защото кое дете няма да иска цял ден да вали, ако си има...

title: Delight: След слънце - качулка

maintext:
–
Zoo Skip Hop е може би най-балансираният избор – в червено и синьо и с вградена козирка. Моделът е наличен в размер за деца на възраст три-четири и пет-шест години. Към него има и раница (28х30 см) с термоизолиран преден джоб и голям страничен – за бутилки.
И ако наследникът ви иска още – към "комплекта" може да се добави и чадър.
Или след лято – есен. А с неяето ги и дъждовете. А тях и децата не ги обичат. Досега. Защото кое дете няма да иска цял ден да вали, ако си има дъждобран с уши или с лапи и се маскира на любимото си животно – от традиционните калинки и маймуни до митичните дракони.Дъждобранът е с цена 99.90 лв., раницата – 49.90 лв., а чадърът – 34 лв., и могат да бъдат поръчани на zelenotodrakonche.com.


description: Компанията има проблеми около доставката на двигатели за новите си модели

title: Airbus ще започне преструктуриране на бизнеса

maintext:
Годишната цел на Airbus остава доставка на 650 самолета
© REGIS DUVIGNAU
Airbus трябва да направи големи промени, за да намали разходите си, след като от компанията обявиха, че ще трябва да осигурят допълнителни 1.4 млрд. евро заради проблеми по двигателите на военния транспортен самолет A400M. Там се очакват промени в плановете, щом компанията стигне до споразумение с правителството за нови дати за доставка. Друг проблем пред компанията е забавянето от страна на доставчици, което ще доведе до отлагане на пускането на пазара на новия модел A350, предназначен за граждански полети. Производството на суперджъмбо модела А380 също ще се свие поради липсата на достатъчно поръчки.
Ендърс обещава, че затрудненията няма да продължат дълго, но анализаторите в сектора не са съгласни с него. Санди Морис от Jefferies прогнозира, че програмата ще доведе до общи загуби от 350 млн. евро до 2020 г.
Още при представянето на временните резултати на Airbus през юли Ендърс сподели, че ще се търсят начини за намаляване на разходите. "Ще погледнем и към структурата на компанията и къде дейностите ни се припокриват, което ще спомогне за орязването на разходи", коментира той пред анализатори. Напрежението върху Ендърс се покачи и тази седмица, когато Pratt & Whitney, производител на двигатели за Airbus, обяви, че има проблеми със своите доставчици и ще намали доставките на двигателите, които се използват за Airbus A320neo, най-популярния модел на компанията.
Проблемите на Pratt & Whitney ще се отразят особено негативно на Airbus, които остават в неведение какво точно ще се случи със самолетите, които в момента чакат в хангарите без двигател. Американският производител на двигатели е загубил контрол върху своята верига по доставки, което води до същата липса на контрол и в Airbus. Превозвачът Qatar Airways вече е отказала две от поръчките си на A320 заради техническите проблеми. Същото може да се случи и с поръчката на A320neo, която е на стойност 6 млрд. евро. Вместо това Qatar Airways може да се насочи към купуване на конкурентния модел 737Max на американската Boeing. От Airbus казаха в края на миналата седмица, че целта на компанията остават същата - доставка на 650 самолета през годината.
Най-големият авиопроизводител в Европа - Airbus, подготвя програма за преструктуриране и намаляване на разходите. Целта на главния изпълнителен директор Том Ендърс е да се намалят разходите на компанията. Конкретните планове ще бъдат готови през следващия месец, като целта е да избегнат скъпите забавяния на програмите за производство на самолети и да се намалят загубите при суперджъмбо модела A380, съобщава Financial Times. Преструктурирането ще даде допълнителни правомощия на Ендърс върху бизнеса с граждански самолети, който отговаря за 70% от приходите на европейската компания. Сред целите на Ендърс са елиминирането на дублиращи се функции между подразделенията и компанията майка.Планът все още не е финализиран, но е възможно при изпълнението му да се стигне до уволнения в групата. Разговорите с профсъюзите се очаква да започнат скоро. Въпреки че плановете са добре пазена тайна, някои мениджъри вече са предупредени за предстоящите промени. Един от тях, пожелал да остане в анонимност, коментира, че в момента се работи в несигурна среда, защото никой не знае как точно ще се промени работата на компанията.


description: Абсолютна корупция. Така Бойко Борисов определи сделката за АЕЦ "Белене" в седмицата, в която правителството реши да ускори процедурата по...

title: Що е то "абсолютна" корупция

maintext: Абсолютна корупция. Така Бойко Борисов определи сделката за АЕЦ "Белене" в седмицата, в която правителството реши да ускори процедурата по заплащането на поръчаните реактори за спрения проект.Освен ако премиерът не е иска да ни върне към етимологията на думата (от латински - разруха), във всичките й форми (безстопанственост, подкуп, търговия с влияние, незигодна сделка и т.н.) корупцията е тежко умишлено престъпление.В случая става дума за престъпление с такива щети, че няма как извършителите му да не останат задълго в затвора. Стига да бъдат обвинени и предадени на съд, пред който вината им бъде доказана.Но не се заблуждавайте - министър-председателят не иска това. Той никога не би поставил под съмнение ефективността на прокуратурата или неефективността на главния прокурор. Думите му по-скоро напомнят афоризма, роден твърде вероятно по действителен случай, че "корупция е далавера, в която не участваш".Иначе ядът на премиера по Втора атомна сме го чували и преди - много пъти. Сигурно толкова, колкото прокуратурата е съобщавала, че разследва АЕЦ "Белене", този паметник на корупцията - поне пет.Резултатът е един и същ - томовете срещу "неизвестен извършител" прашасват на някое прокурорско бюро, а консумиращите властта просто се учат от предшествениците как да се корумпират по-прецизно. За справка - "Южен поток".


description: Според левицата сумата от 658 хил. лв., на която областният управител на София е продал държавния дял в имота, е скандално малка

title: БСП атакува управляващите заради сделка с Царските конюшни

maintext:
Историята зад сделката
По ирония на съдбата в дъното на целия сюжет стои министърът на регионалното развитие в правителството на БСП Асен Гагаузов. Именно с негова заповед преди 12 години държавата взима решение да замени сграда и 15% от терена на бившите Царски конюшни срещу три етажа от офис сградата на Янко Иванов на столичния булевард "Драган Цанков", където днес се помещава Комисията за защита от дискриминацията.
Малко след сделката Янко Иванов разбира, че целият терен е бил продаден от тогавашния областен управител на София Росен Владимиров на ливанския бизнесмен Газуан Шараф, а впоследствие ипотекиран в Първа инвестиционна банка. Започва дълга съдебна битка, която обаче приключва в края на 2014 г.
През януари 2015 г. Янко Иванов, който на практика е съсобственик на парцела заедно с държавата, се обръща към областния управител с искане за ликвидиране на съсобствеността. "По закон държавата е длъжна да ми предложи първо на мен като съсобственик този дял", коментира Янко Иванов пред "Капитал".
Поръчаната от областната управа оценка е 680 хил. лв. без ДДС. "Това е така, защото парцелът е презастроен и на практика с него нищо не може да се направи", коментира областният управител на София-град Веселин Пенев. "В терена има над 40 сгради на най-различни собственици - частни, държавни, МВР има и жилищна сграда с 68 апартамента", каза и Янко Иванов.
Областният управител на София-град добави още, че всички действия по ликвидиране на съсобствеността са съгласувани с министъра на регионалното развитие. "Това е предизборна греда на БСП", коментира Пенев и посъветва червените да потърсят повече информация за сделката от Асен Гагаузов.
БСП ще сезира прокуратурата
В левицата обаче са убедени, че става дума за скандална сделка. Депутатът Жельо Бойчев заяви, че от БСП внасят сигнал до главния прокурор Сотир Цацаров, в който настояват обект на проверка да бъдат действията на областната администрация при подписването на договори за ликвидиране на съсобственост.
"След като до нас достигна информация за този грабеж, който е извършен в София, е внесен сигнал до вицепремиера Румяна Бъчварова, която се оказа, че отговаря за координацията и дейността на областните управители", допълни Бойчев. "Този грабеж е бил възможен само при това реформаторско мнозинство, само при това правителство. Най-големите въпроси са към премиера Борисов - знаел ли е за тази сделка и стои ли зад нея", каза още депутатът.
Нинова пък се закани, че ще извадят още "далавери" на властта.


title: Щитът за личните данни между ЕС и САЩ вече е приет

maintext:
Въпреки че щитът беше приет, все още се водят спорове дали той осигурява необходимото "адекватно ниво на защита", каквото е гарантирано от европейското законодателство
© ЦВЕТЕЛИНА БЕЛУТОВА
Скептиците смятат, че компаниите ще използват алтернативните инструменти за трансфер на данни като договорите със стандартни клаузи, одобрени от ЕК.
След продължителни преговори между ЕС и САЩ и задълбочени вътрешни анализи на 12 юли 2016 г. Европейската комисия (ЕК) прие дългоочаквания щит за личните данни в отношенията между САЩ и ЕС. Най-общо казано, щитът е нова система за по-добра защита на личните данни на европейските граждани и за осигуряване на правна сигурност за бизнеса при предаването на данни отвъд Атлантическия океан.Щитът е един от инструментите за трансфер на лични данни от ЕС към САЩ и следва да замени отмененото от Съда на ЕС решение на ЕК относно "сферата на неприкосновеност на личния живот" (т.нар. Safe Harbor). Въпреки че щитът вече е факт, все още се водят спорове дали той осигурява необходимото "адекватно ниво на защита", каквото е гарантирано от европейското законодателство.При всички случаи можем да кажем, че щитът осигурява по-добро ниво на защита на личните данни от отменения Safe Harbor, като адресира коментарите както на националните органи за защита на личните данни, така и на Европейския надзорен орган за защита на личните данните. В допълнение той отразява изискванията, установени с решението на ЕС за отмяната на решението на ЕК относно "сферата на неприкосновеност на личния живот".Според скептиците компаниите ще предпочетат да използват алтернативните инструменти за трансфер на данни, като например договорите със стандартни клаузи, одобрени от ЕК. Въпреки това мнение има доста компании, които вече са заявили, че ще използват щита за бизнеса си при предаване на данни. За голяма част от европейските малки и средни предприятия това ще бъде предпочитаният инструмент, тъй като за неговото имплементиране в повечето случаи са необходими по-малко средства, отколкото ако трябва да се договарят отделни договори с всяка компания, към която данните ще бъдат предавани.Считано от 1 август 2016 г., компаниите в САЩ, които желаят да се ползват от привилегиите на щита, могат да се сертифицират. За тази цел е необходимо да подпишат щита при Министерството на търговията на САЩ и да изработят политика за обработването на личните данни в съответствие с правилата на щита. За компаниите, които успеят да се сертифицират до 30 септември 2016 г., е предвиден гратисен период от 9 месеца. В рамките на този период те ще трябва да приведат дейността и политиките си за обработване на лични данни в съответствие с принципите на щита.Сертифицираните компании трябва да информират лицата за видовете лични данни, които обработват; за причините, които налагат обработването; за правото на лицата на достъп до личните им данни; дали личните данни се предават на трети лица и по какви причини. Компаниите са ограничени да използват личните данни само за целта, за която те са били първоначално събрани. В случай че компанията иска да използва личните данни за цел, която е несъвместима с първоначалната, такова използване не се допуска изобщо.Ако пък целта е съвместима, но съществено се различава от първоначалната, личните данни биха могли да се ползват само и единствено ако лицето не възразява. По този начин лицата получават по-голям контрол върху т.нар. вторично обработване на лични данни. Лицата имат право да подадат молба до съответния администратор и да поискат данните им да бъдат коригирани или дори изтрити, когато са неточни, неактуални или са обработвани в нарушение на правилата на щита.Предвидени са няколко механизма за решаване на спорове, които в повечето случаи не са свързани с разходи за засегнатите лица. На първо място, те могат да отправят жалба до самата сертифицирана компания, която е длъжна да им отговори в срок от 45 дни от получаването на жалбата. Лицата могат да се обърнат и към независим орган за разрешаване на спорове или дори към националния орган за защита на личните данни (т.е. Комисията за защита на личните данни) в зависимост от конкретния случай.Други компетентни да разгледат жалбата органи са Министерството на търговията и Федералната комисия за търговия на САЩ. Като крайна мярка и след като са използвани другите механизми за защита, но въпреки това резултатът от тях е незадоволителен или жалбата е била изцяло или частично неуважена, съответният гражданин би могъл да се обърне и към арбитражен състав по щита за лични данни. Арбитражната процедура следва да бъде завършена в рамките на 90 дни.Като още един допълнителен механизъм се въвежда и фигурата на омбудсмана, чрез който европейските граждани за първи път ще могат да внасят молби до органи на САЩ в областта на националната сигурност. Омбудсманът е висш държавен служител на Държавния департамент на САЩ и е независим от службите за национална сигурност. Омбудсманът, подпомаган от собствена администрация, ще отговаря за надлежното разследване на жалбите от европейски граждани. Съответно ако в рамките на разследването се установи нарушение, той трябва да гарантира, че нарушението е отстранено. Жалбите се отправят в писмен вид чрез националните надзорни органи. Жалбата се предава на омбудсмана чрез централизиран орган на ЕС след проверка на самоличността и добросъвестността на жалбоподателя, за да се избегнат спекулации.Сертифицирана компания може да държи личните данни само за такъв период, колкото й е необходим за постигане на целите, за които те се събират. По изключение данните могат да се съхраняват и за по-дълъг период за целите на архивиране в публичен интерес, журналистиката, литературата и изкуството, научни или исторически изследвания, осъществяване на одити или статистически анализи.В определени случаи личните данни могат да се предават от сертифицирана компания на трети лица – администратори или обработващи данните. За тази цел е необходимо да бъдат спазени редица условия, за да се гарантира, че тези трети лица ще обезпечат същото ниво на защита на личните данни като това на щита. Тези условия се уреждат с договор между сертифицираната компания и третото лице и включват задължения за третата страна да обработва данните само за целите, за които лицето е дало съгласието си; да информира сертифицираната компания за случаите, в които не може да спазва задълженията си и съответно ще трябва да преустанови използването на личните данни и да ги заличи.ЕК и Министерството на търговията на САЩ всяка година ще извършват мониторинг върху функционирането на щита и неговата ефикасност. В него ще влиза и оценка доколко поетите ангажименти и принципи се прилагат и спазват на практика. Досега подобна оценка се извършваше на всеки три години.През август ЕК издаде и ръководство за граждани относно прилагането на "Щит за лични данни в отношенията ЕС - САЩ", с което цели да разясни същността на правилата за трансфер и предвидените средства за защита в случаите на нарушение. Ръководството е достъпно както на уеб страницата на ЕК, така и на уеб страницата на Комисията за защита личните данни. Чрез ръководството гражданите могат да се запознаят по-подробно с правата си във връзка с прехвърлянето на лични данни към САЩ и процедурите по тяхната защита.


description: В петък данните за инфлацията подкрепиха валутата. Основният индекс на потребителските цени, изключващ храната и енергията, се покачи с 0.3% вместо...

title: Доларът поевтинява на старта в понеделник

maintext:
В петък данните за инфлацията подкрепиха валутата. Основният индекс на потребителските цени, изключващ храната и енергията, се покачи с 0.3% вместо прогнозираните 0.2%, давайки аргумент за повишаване на лихвите в САЩ. Въпреки това еврото поскъпва с 0.15% до 1.1172, а британският паунд добавя 0.35% до 1.3046. Йената се покачва с 0.24% до 102.04 за долар, а швейцарският франк се нараства с 0.16% до 0.9787.
Информацията е актуална към 8:40ч.


description: Успешните ни филми тази година са най-вече на жени режисьори. Какво е специфичното, което влагат, и има ли пред тях по-различни предизвикателства

title: Женският поглед

maintext:
"Женският поглед може би гледа повече към отношенията. Със сигурност би си проличала разликата, ако една жена работи по филм за войната, в сравнение с един мъж. Не бих се фокусирала върху насилието и ефектите. Но имам познати мъже режисьори, които са много по-романтични и меки в темите, които засягат, отколкото аз мога да съм", казва Ралица Петрова, която завършва Лондонския колеж за комуникации, а после специализира филмова режисура в Британската национална школа за кино и телевизия.
Ралица Петрова
Фотограф: Цветелина Белутова
Описва мрачния си филм като медитация върху страната отвъд София, неразбирането между поколенията и лутането им между различните политически режими. Казва, че в предишните си проекти е маскирала по-предизвикателните теми с черно чувство за хумор, докато тук за първи път си позволява да е напълно искрена.
"Безбог" има предпоставки за добро бъдеще, но каквото и да се случи, то няма да е резултат от амбиция за това. "Успехът не трябва да е цел. След две години никой няма да си спомня за успеха на "Безбог". Ако имам внуци, може би само те ще си спомнят за лъскавата статуетка у дома. Важното за мен е, че в моя спектър съм се опитала да променя нещо. Не е важен толкова резултатът, колкото процеса. Имам лека алергия към много амбициозни хора. Амбицията да изразиш нещо трябва да е само вътрешна. Да, признанието дава кураж, валидира твореца, но не трябва да е самоцел."
"Голяма част от успешните български филми напоследък са правени от жени. Стоя настрана от определения като "вълна" и "общност", но намирам приемственост в успехите. Преди две години и половина, когато започнах да пътувам с "Виктория", организаторите в "Сънданс" и Ротердам разказваха как никога преди това не са програмирали български игрални филми, които иначе са им пращани в изобилие. Но в две поредни години след участието на "Виктория" в основния конкурс на Ротердам на фестивала бяха включени два български филма – "Урок" на Кристина Грозева и Петър Вълчанов и "Жажда" на Светла Цоцоркова."
Тя вижда в историята на пълнометражния си дебют доказателство за това какво различава мъжете и жените режисьори. "Бях силно мотивирана филм като "Виктория" да го има, защото това е моята история и защото това е историята на родината ми през моите очи, а тя ми беше (и все още ми е) важна. Според мен е трудно за мъж режисьор да разкаже за това как от момиче се превръщаш в жена. Освен ако не разказва за дъщеря си или за сестра си, които е наблюдавал отблизо. И разказът все пак ще бъде от второ лице, а не от първо. Как ставаш майка, каква е връзката ти с детето? Малко мъже режисьори знаят толкова много за жените. Като Алмодовар например? Като цяло обаче филмите, които според мен най-много вълнуват, независимо от темата или подхода, са тези, които идват от сърцето, без значение дали си мъж или жена, когато разказваш с болка, когато си го преживял."
Майя е на мнение, че с времето все по-лесно разпознава женския почерк и различните характеристики. "Жените режисьори много по-често от мъжете са склонни да се разкриват, да споделят миналото (разказвайки полуавтобиографични истории), откритията си за този свят. Призмата ни е различна. Интимността е много по-голяма. Зависи от киното, което правим, разбира се. Когато става въпрос за крайно отстранено кино, смятам, че жените могат да бъдат много добри и в това.
Илюстрация "Прокурорът, защитникът, бащата и неговият син"
Увеличаване "Прокурорът, защитникът, бащата и неговият син"
Смаляванеа>
Другият поглед
"За отношението към жените в българската филмова индустрия нямам оплаквания, особено след като работих 20 години в Британската анимационна индустрия, която функционира в силно сексистка среда. А и не само анимационната индустрия. В Англия, ако искаш да правиш филм като жена режисьор, ще срещнеш много мъка и предразсъдъци. Докато у нас, в България, традиционно са се изявявали много силни жени режисьори още от времето на социализма и може би това подхранва сегашните успехи", казва Мина Милева, чийто нов проект с Весела Казакова поглежда към съвременните поддръжници на марксизма в Западна Европа, настъплението на СИРИЗА в Гърция, протестите в България през 2013 г., Белене днес и в социализма, горянското съпротивително движение. Двете отговарят от Босна и Херцеговина, ма лко след успешната премиера на "Звярът е още жив" в Сараево.
"Българското кино винаги е имало силни жени режисьори и може би тази вълна, дано да е вълна, се дължи на тези исторически традиции. Междувременно има страхотни успехи на мъже режисьори и да не забравяме Петър Вълчанов и Кристина Грозева, които в контекста тук би трябвало да се водят полуженски тандем. Жените имат по-интуитивен и нерационален подход. Мъжете, с които работим или финансират филмите ни, често се разочароват в началото, когато не могат да видят рационален подход, и после сякаш се изненадват, когато "то нещото взело, че станало". Но неравенство определено има и у нас. Често ни казваха в телевизията: "Къде сте тръгнали с това филмче за Чичо Тони? Поучете се от момчетата – Драго Шолев, Андрей Паунов, това е истинското кино." От дистанцията на времето виждаме, че това е по-скоро някакъв тип балкански хумор и не е злонамерен, но тогава сериозно ни натъжиха."
"Мисля, че жените задълбават повече в психологията на характерите, има чувственост, борбеност, смелост и неочакваност. Но за мен най-важни са смелостта и позицията. В нашите филми с Мина няма колебания в позицията, независимо какво ни коства. Сега сме в процес на снимки на игрален филм, който засяга източноевропейските имигранти в Англия."
За Мина и Весела добрият местен пример за смелост и енергия са Зорница София и Майя Виткова. "В документалното кино – Малина Петрова за нейната позиция, Елдора Трайкова за финеса в поднасяне на темата, Адела Пеева – за избора на теми. Босненката Ясмила Жбанич взе "мечката" в Берлин с "Гърбавица", а после излезе с още по-добър филм - "На път". Хубаво е, когато авторите, особено жени, на които е по-трудно да се изявяват в тази професия, повтарят успеха си и го затвърждават. Всъщност никога не сме гледали на един филм като на женски – добрият филм е просто добър филм."
"Приказките за "вълна" и "общност" са пресилени. Всеки автор отговаря за себе си. Онова, което прави един автор силен, е неговата неповторимост, а не принадлежността му към някаква група. Това, че живеем в оглозгана държава, че върху нас тегне проклятието на посткомунистическото време и лайняното място, на което сме се родили, не е достатъчно за обединение на естетическа основа. Не може да се занимаваме само с това. Като дъщеря на минни специалисти ще кажа, че ако копаеш злато прекалено дълго на едно място, накрая ще започнеш да вадиш само кал."
За нея темите за любовта, насилието, предателството, страха от живота и смъртта трудно могат да бъдат разделени на мъжки и женски. "Разбира се, има режисьори, които се занимават с "вътреполови" проблеми. Колкото "по-ведомствено" се занимаваме с пола, толкова повече произведенията се приближават до публицистиката. Не разбирам от публицистика, тя е нещо различно от киното. Има мъже режисьори, които много разбират от жени, например едни от най-дълбоките прозрения за жените са във филмите на Уди Алън. Има и жени, които разбират от мъже: пример – София Копола. Както стана дума в началото – важни са личностите."
Българската драма "Безбог" на Ралица Петрова се превърна в един от най-големите успехи на съвременното българско кино, като спечели "Златен леопард" в Локарно и Специалната награда на журито в Сараево. И на двата фестивала филмът взе награда и в категорията за най-добра актриса – дебютиращата пред камерата Ирена Иванова като живеещата в разрез със себе си главна героиня, която работи в дом за възрастни и търгува с личните им документи.Преди "Безбог" тя има два късометражни филма, които достигат до фестивалите в Сан Себастиан, Кан и Берлин. За момента е в София, като преди това живее 15 години в Лондон – среда, която описва като трудна за жена режисьор, особено ако не е родена в страната. "Мисля, че има голяма надежда в "Безбог". Всички герои са като паднали ангели – носят доброто, но средата го е заровила.""Адски важно е човек да бъде там, където го е страх да бъде. Това е пламъкът, който те държи да работиш по една идея четири години. Дълбаенето в себе си и способността да промениш 20-те квадратни метра около теб изискват много труд. Къща не се прави от тапет, първо се полагат основите. Обвивката е най-накрая.""Жените много често правят безкрайно лични филми, докато мъжете действат по-индиректно, разказват чужди истории, за да разкажат своята", казва Майя Виткова, която стигна до програмата на най-големия фестивал за независимо кино "Сънданс" и други световни кинофоруми с "Виктория" (2014) – полуавтобиографична история, развиваща се по оста на проблемните отношения между майка и дъщеря.Виткова е също така представител на European Women’s Audiovisual Network за България.Майя прогнозира, че тази приемственост ще доведе до втори пълнометражен български филм на "Сънданс" в близките две години. "Това, вярвам, ще се случи и с Локарно след фурора на "Безбог" на Ралица Петрова там, както стана след селекцията на "Подслон" на Шолев в Сан Себастиан – български филм взе награда там, а година по-късно селектираха още един. А изобщо колко много хора на Запад чуха за българско кино заради "Източни пиеси". Мисля, че връзката е повече от очевидна."Според Майя неравенството между мъжете и жените в индустрията е очевиден. "Има статистики, които бяха публично оповестени от EWA (European Women’s Audiovisual Network). Те показаха плачевни резултати. От 10 филма в боксофиса само един е режисиран от жена. Българският документалист Адела Пеева освен сайт, посветен на жените режисьори в българското кино , инициира и направи много обстойно проучване за присъствието на жените като режисьори в игралното ни кино.Важно е да се знаят резултатите, а именно за периода 2005 - 2015 г. от общо 413 кандидатстващи проекта за производство на игрален филм 344 са на мъже и само 69 на жени. За същия период с финансова подкрепа от ИА "Национален филмов център" са завършени 58 пълнометражни игрални филма. От тях 50 са на режисьори мъже и едва 8 на режисьори жени.Майя дава собствените си проекти като пример за проблемните процеси. "След поредица от А-фестивали, общо 70 международни селекции и 10 награди с дебютния ми филм на мен ми одобриха проект за финансиране (и то за късометражен игрален филм) чак след две години и половина неуспешни кандидатствания. Това, което трябва да се направи, е спешно да се обособи конкурс на НФЦ само за жени режисьори. Така ще бъде гарантирано, че на всяка сесия със сигурност ще има по един "женски" филм – ако има кандидатствали, разбира се. Процентно водим по международни успехи в момента, нека сме коректни и във финансирането.Вярвам, че всичко, което виждаме и живеем, малко или много ни влияе. В някои от случаите позитивно, вдъхновява ни, а в други ни държи на дистанция, дори отблъсква и ни кара "да не правим така". Има поредица от големи имена на жени режисьори в киното, няма да изброявам всички. В българското ще спомена името на Бинка Желязкова, в т.нар. чуждо на Андреа Арнолд и Джесика Хауснер. Много често мисля за Шантал Акерман и Ронит Елкабетц. И се възхищавам на Агниешка Холанд, мъжко момиче в озверял свят. Страхотни жени, добри режисьори. Вярвам в по-добро бъдеще, в което дори няма да ни се налага да правим полово разделение, а само ще обсъждаме филмите."Те също са внимателни в оценката си дали успехът на тази част от българското кино може да се обедини под общ знаменател. "Не знам дали е вълна, но определено тези филми, режисирани от жени, се открояват и се говори за тях. Не е нещо ново – във времето има непрекъснато филми, направени от жени, които оставят трайна следа и са пример за подражание. "Маймуни през зимата" на Милена Андонова например. Аз лично съм работила като актриса в киното с две режисьорки - Зорница София ("Мила от Марс") и Силвия Пешева ("Шантав ден"), и те бяха абсолютни войници по време на снимки", казва Весела Казакова.Весела казва, че като актриса не е усещала лошо отношение, но като режисьор е била "от двете страни на камерата – в единия случай да нося целия филм на плещите си – като изпълнител на главната женска роля, а в другия – да поема голямата отговорност за това, което ще излезе на екрана, като режисьор. Както знаете, бяхме сериозно нападнати по всички фронтове заради "Чичо Тони", обявени за лъжкини, манипулаторки, криминални и дори неморални. Интересно ни е, ако мъж беше направил този филм, дали щяха да го изядат с парцалите. Когато пристигнаха първите писма в защита на филма ни от Европа, писаха директорът на ЕДН (Европейска документална мрежа) Пол Пауълс и директорката на EAVE (European Audiovisual Entrepreneurs) Кристина Трап. Познайте кой от двамата бе напсуван по най-подобаващ начин? Кристина Трап ни прати всичките писма и каза, че за щастие България не й е дестинация. С Мартичка Божилова от АГИТПРОП мислим да направим документален проект за цялата тази сага в следващите две-три години.""Работата е еднакво тежка и неблагодарна и за мъже, и за жени. Хората измамно си представят киното като ходене на високи токове по червени килими. Всъщност и жените, и мъжете режисьори са бачкатори, които нямат време за глезене", казва Светла Цоцоркова, режисьор на "Жажда", който достигна и до годишните класации на списание Variety. Тя също така е изпълнителен продуцент заедно с Надежда Косева на включения в основната програма на фестивала във Венеция "Белгийският крал", проект на Белгия, Холандия и България.Системните проблеми на местното кино правят трудностите еднакви. "В България всички автори – и мъже, и жени, са равни в борбата си с липсата на средства. Правителството не изпълнява задълженията си по Закона за филмовата индустрия, откакто той е приет. Киното е системно нефинансирано. Няма филмов фонд, не работят механизми за постъпления за филмопроизводство от пазара. Много автори се принуждават да работят без заплащане, само и само да реализират проектите си. Принципът на работа без заплащане обаче не е валиден за техническия персонал (има и щастливи изключения, разбира се). Това са хора професионалисти, на които е безразлично дали ще работят в български, френски или американски проект. Естествено те предпочитат онези филми, в които има заплащане. И това не са българските."